Eau-de-vie

Eau-de-vie (plural eaux-de-vie) es un termino francese pro un brandy sin color, derivate de un o plus fructos, que es preparate via fermentation e distillation duple.

 Eau-de-vie de pira 
Le eau-de-vie de pira (in francese eau-de-vie de poire: aqua de vita de pira) es un typo de brandy traditional create in Francia ab le seculo 16. Le biberage es unic e facilemente recognoscite, proque illo consiste de un typo de succo de pira fermentate.

Le creation de iste liquor traditional comencia quando le fructo es juvene. Le fermero selige, con cura, solmente le plus belle fructos sin maculas. Postea, ille superimpone vitros specialmente construite (de grandor inusual) super le fructos, fixante le vitros con cordas e malias. Le fructo de facto cresce in le vitro, secur contra le pluvia e contra le aves.

In septembre, le fermero remove le vitros, lentemente separante le fructo del arbore. Postea, le vitros es plenate con le succo distillate, capsulate con cera, e inviate al botecas del mundo.

 Ligamines externe 

 poire.com, sito francese pro amatores de eau de vie de poire.
 Imagines de eau de vie de poire in tote le web, via Google.

Categoria:Bibita alcoholic
Categoria:Alimentos